નવી દિલ્હી : ક્રિકેટના ભગવાન સમાન મહાન બેટ્સમેન સચિન તેંડૂલકરને કૌશલ વિકાસ એવં ઉધમશીલતા મંત્રાલય (એમએસડીઇ)એ ‘સ્કિલ ઇન્ડિયા’ અભિયાનના બ્રાન્ડ એમ્બેસેડર બનવામાં આવ્યા છે. આ અંગે માસ્ટર બ્લાસ્ટરે જણાવ્યું હતું કે આ અભિયાન ભારત માટે દેશના નવ યુવાનની તાકાતનો પૂર્ણ ઉપયોગ કરવાની સારી તક છે. સચિન આ અભિયાન સાથે જોડાયા બાદ એમએસડીઇના પ્રધાન રાજીવ પ્રતાપ રુડીએ કહ્યું કે સચિને પોતાની પ્રતિભાનો સારી રીતે ઉપયોગ કર્યો છે. તે વૈશ્વિક કક્ષાના બ્રાન્ડ છે. સચિને પૌતાના કૌશલથી ક્રિકેટની ઘણી સેવા કરી છે અને ઘણા લોકોને પ્રભાવિત કર્યા છે.